Մի քանի շաբաթ առաջ Թուրքիայի հանրային ծառայութիւնների կայքում նոր հարթակ է գործարկւել, որի միջոցով երկրի քաղաքացիները կարող են գտնել իրենց տոհմածառը` համակարգում գրանցելով սեփական անունը, ազգանունն ու ծննդեան տարեթիւը։ Թուրքիայում մեծ իրարանցում էր առաջացրել, քանի որ նոր հարթակի շնորհիւ թուրքերից շատերը պարզել էին, որ իրենք հայկական ծագում ունեն։ Որոշ հասարակական գործիչներ ու լրագրողներ դէմ էին ցուցակները բացելուն` մտավախութիւն ունենալով, որ դա կարող է անկանխատեսելի հասարակական հետեւանքներ ունենալ։